31979R0309
L 042/21
JURNALUL OFÍCIAL AL UNIUNII EUROPENE
REGULAMENTUL (CEE) NR. 309/79 AL COMISIEI
din 16 februarie 1979
de modificare a Regulamentului (CEE) nr. 316/68 privind marcarea florilor proaspete tăiate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a piețelor în sectorul plantelor vii și al produselor de floricultură (1), în special articolul 4,
întrucât experiența arată că dispozițiile speciale pentru marcarea florilor proaspete tăiate, care figurează în anexa I la Regulamentul (CEE) nr. 316/68 al Consiliului (2), modificat ultima dată de Regulamentul (CEE) nr. 1155/76 (3), nu corespund tehnicilor de comercializare actuale;
întrucât este, prin urmare, necesar să se modifice anexa I la Regulamentul (CEE) nr. 316/68;
întrucât măsurile prevăzute în prezentul regulament sunt în conformitate cu avizul Comitetului de gestionare a plantelor vii și a produselor de floricultură,
ADOPTĂ PREZENTUL REGULAMENT:
Articolul 1
Termenul „facultativ” se adaugă la anexa I capitolul VII „Marcare” alineatul D a doua liniuță din Regulamentul (CEE) nr. 316/68.
Articolul 2
Prezentul regulament intră în vigoare la 1 martie 1979.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 1979.